Avstraliya hukumati maxsus qonun loyihasini ishlab chiqdi. Unga ko‘ra, axborot-texnologiya kompaniyalari maxsus xizmatlarga terrorizmda gumonlangan shaxslarning shifrlangan xabarlariga kirish imkonini taqdim etishga majbur bo‘ladi. Bu haqda Associated Press xabar bermoqda. Manbaning so‘zlariga ko‘ra, qonun loyihasi parlamentga noyabr oyida taqdim etiladi. Shu bilan birga, qator ekspertlar, shuningdek, Facebook kompaniyasining ta’kidlashicha, maxsus xizmatlar vakolatlarining kengaytirilishi messenjerlarni xakerlar uchun yaxshi nishonga aylantiradi.